O όγκος και η αξία των συναλλαγών αυξανόταν, πιθανότατα, για τον Ελληνικό χώρο ως το 1821. Tο εμπορικό ισοζύγιο, η σχέση δηλαδή ανάμεσα στην αξία των εξαγωγών και των εισαγωγών, ήταν σ’ όλη αυτή την περίοδο πλεονασματικό για την Οθωμανική Αυτοκρατορία και για τον Ελληνικό χώρο. H αξία δηλαδή των εξαγωγών προς την Ευρώπη ήταν μεγαλύτερη από την αξία των εισαγωγών από την Ευρώπη. Τούτο οφειλόταν, κατά τα τρία πρώτα τέταρτα του 18ου αιώνα, στην αδυναμία των εσωτερικών αγορών να απορροφήσουν μεγαλύτερες ποσότητες εισαγόμενων εμπορευμάτων.